वाशिंगटन| कनेक्टिविटी को एक नई ऊंचाई देते हुए फेसबुक के संस्थापक और मुख्य कार्यकारी अधिकारी (सीईओ) मार्क जुकरबर्ग एक जून को अंतर्राष्ट्रीय अंतरिक्ष स्टेशन (आईएसएस) में रह रहे तीनों अंतरिक्ष यात्रियों से बात करेंगे। अमेरिकी अंतरिक्ष एजेंसी नासा के फेसबुक के जरिए धरती से अंतरिक्ष में की जा रही इस सीधी बातचीत को आप भी देख सकते हैं। यानि आम लोग भी इसका एक हिस्सा बन सकते हैं।नासा के अंतरिक्ष यात्री टीम कोपरा, और जेफ विलियम्स और यूरोपीय अंतरिक्ष एजेंसी ईसा के अंतरिक्ष यात्री टिम पीक के साथ बीस मिनट की इस फेसबुक लाइव वीडियो वार्ता के दौरान मार्क जुकरबर्ग उनसे फेसबुक इस्तेमाल करने वालों के दिए सवालों को पूछेंगे।